# Boulevardbanen

### Fra Wikipedia, den frie encyklopædi

Du har nye beskeder (forskel fra næstsidste redigering).
Boulevardbanen under konstruktion mellem Sølvgade og Stokhusgade. Øverst til venstre ses et hjørne af Statens Museum for Kunst. Fotografi fra august 1914.

Boulevardbanen er betegnelsen for jernbanestrækningen mellem Københavns Hovedbanegård og Østerport Station. Banen er nedgravet og er delvis overdækket, delvis i åben banegrav. Banen består af to S-togs-spor og to fjerntogsspor. Den underjordiske strækning ved Nørreport Station benævnes populært Røret.

Rigsdagen vedtog i 1904 anlæggelsen af banen samt opførelsen af den nuværende hovedbanegård. Hovedbanegården blev indviet i 1911. Udgravningen til Boulevardbanen startede i 1913 og 1. december 1917 kunne to af Boulevardbanens fire spor tages i brug. Herefter afgik tog til Klampenborg og Helsingør fra Hovedbanegården via Boulevardbanen. Pga. materialesituationen under 1. verdenskrig måtte tog ad Nordbanen til Hillerød dog afgå fra den gamle Nordbanegård helt frem til 1. oktober 1921, hvor de to sidste spor kunne tages i brug og Nordbanegården endelig nedlægges.

Nørreport Station åbnede 1. juli 1918. Vesterport Station blev indviet 15. maj 1934 samtidig med omdannelsen af de to vestlige spor til S-bane.

Fra 1897 og frem til Boulevardbanens åbning i 1917 havde Kystbanen fra Helsingør haft endestation på Østerport, og endnu før det blev togene mod nord ført over Nørrebro til Ryparken og herfra ad den nuværende Ringbane til Hellerup, hvor Klampenborgbanen og Nordbanen skiltes og førtes videre mod hhv. Klampenborg Station og Helsingør over Hillerød.

## [redigér] Stationer

- Københavns Hovedbanegård
- Vesterport Station (kun S-banen)
- Nørreport Station
- Østerport Station

Hentet fra "http://da.wikipedia.org../../../b/o/u/Boulevardbanen.html"

Kategorier: Danske jernbanelinjer | Indre By (København)

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Svenska